recursal/SuperWikiNEXT-32B huggingface dataset:
**Ҷова́нни Бокка́ччо** (итол. *Giovanni Boccaccio*; на пештар аз июни 1313 и на дертар аз июли 1313, Флоренсия[d], Ҷумҳурии Флоренсия[d][…] — 21 декабр 1375[…], Черталдо[d], Ҷумҳурии Флоренсия[d][…]) — нависандаи итолиёӣ. Яке аз нахустин намояндагони адабиёти инсондӯстии давраи Эҳё.

Достонҳои Ҷованни Боккаччо «Шикори Диана» (1334), «Филоколо» (1330), «Филострато» (1338), «Тесеида» (1339—1341), дар мавриди муборизаи Тесей ба муқобили амазонкаҳо) ва ғ. романи «Филоколо» — иборат аз 5 китоб (1336) дар таъсири адабиёти атиқа — асотири Юнони Қадим навишта шудаанд.

Зиндагинома
-----------

Соли 1340 аз Неапол ба Флоренсия баргашт. Соли 1350 бо Петрарка шинос шуд. Дар ин давра дар андешаи Ҷованни Боккаччо норозигӣ аз роҳи эҷодии пешгирифтааш ба вуҷуд омад. Ӯ ба эҷоди асарҳои ҷавобгӯи воқеияти замон рӯй овард, вале назари Ҷованни Боккаччо ба ҷаҳон ва инсон аз дидгоҳи Эҳё боқӣ монд. Ҷованни Боккаччо нахустин муҳаққиқи эҷодиёти Данте мебошад. «Мазҳака»-и Дантеро маҳз Ҷованни Боккаччо «илоҳӣ» номид ва тарҷумаи ҳоли ӯро навишт («Зиндагиномаи Данте Алигйери», тақр. 1360). Ба қалами Ҷованни Боккаччо рисолаҳои ба забони лотинӣ навишташуда «Шаҷараи худоён» (1350), «Дар бораи занони машҳур» (1361-75), «Саргузашти талхи мардони машҳур» (1355-74) тааллуқ доранд. Ҷованни Боккаччо яке аз саромадони осори психологӣ дар адабиёти Аврупо ба шумор меравад (повести «Фяметта», 1345). Ӯ асосгузори навъи адаби (жанри)-и новелла мебошад. Муҳимтарин офаридаи Ҷованни Боккаччо — китоби «Декамерон» (1348-53) яке аз бузургтарин осори давраи Эҳё буда, ба шакли қисса андар қисса иншо шудааст. Ҷованни Боккаччо ба тавассути ҳикоёт (новеллаҳо)-и «Декамерон» орзуву ормони инсони давраи Эҳёро ифода намудааст. Ба шарофати эҷоди ин асар Ҷованни Боккаччо асосгузори забони адабии итолиёӣ (забони адабии осори мансур) эътироф гардидааст.

Эзоҳ
----

1. 1 2
2. 1 2 3 4  *Bibliothèque nationale de France* идентификатор BNF (фр.): платформаи додаҳои боз — 2011.
3. 1 2  *various authors* Encyclopedia of Renaissance Philosophy / зери таҳрири M. Sgarbi — Springer, Cham, 2019. — doi:10.1007/978-3-319-02848-4
4. 1 2 3 4  *Sapegno N.* Dizionario Biografico degli Italiani (итол.) — 1968. — Vol. 10.
5. 1 2 3 4  Encyclopædia Britannica (ингл.)
6. 1 2 3   (итол.) — SISMEL – Edizioni del Galluzzo.
7. 1 2  RKDartists (нидерл.)

Адабиёт
-------

* Боккаччо Ҷованни // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.

**Lua error in Модул:External\_links at line 153: attempt to call field 'getWikidataRefHtml' (a nil value).**
**Ҷодӣ Фостер** (англисӣ: Jodie Foster; зод. 19 ноябр 1962[…], Лос Анҷелес, Калифорния) — ҳунарпешаи аҳли ИМА аст. Дар солҳои 1988 ва 1991 ҷойизаҳои Оскар гирифт. Эҷодиёти Ҷодӣ Фостер қариб ки аз даврони кӯдакияш оғоз ёфтааст: духтарча ҳанӯз дар синни дусолагияш дар рекламаҳо иштирок мекард ва аз синни шашсолагӣ дар телесериалҳо нақш меофарид.

Ҷодӣ дар яке аз мактабҳои беҳтарин таҳсил мекард ва ҳарчанд ки ӯ дар филмҳо иштирок меварзид ва вақти кам барои омӯзиш дошт, вай қариб аз ҳамаи фанҳо баҳои аъло мегирифт. Истеъдоди ҳунарпешаи ҷавон ҳанӯз дар понздаҳсолагияш ҳувайдо гардида буд: Ҷодӣ барои нақши фоҳишаи ноболиғро дар филми Мартин Скорсезе «Таксист» /Taxi Driver, 1976/ бозиданаш ;ро ба ҷоизаи Оскар дар категорияи «Беҳтарин ҳунарпешаи дувумдараҷа» пешниҳод карданд. Ин филм Фостери ҷавонро ба ситора табдил дода бошад ҳам, он дар ҳаёти ӯ нақши манфиеро ҳам гузошт. Ҳунарпешаро девонае (маняке) бо номи Ҷон Ҳиклӣ, пас аз тамошои филми «Таксист» пайваста таъқиб мекард. Чандин сол Фостер бо тарсу ҳарос зиндагӣ мекард, метарсид ки ӯро касе таъқиб дорад ва худро ҳеч гоҳ орому осуда тасаввур карда наметавонист.

Баъд аз хатми мактаб, Ҷодӣ дар карйераи синамояш каме танаффус мекунад ва ба таҳсил мепардозад. Ӯ ба яке аз машҳуртарин донишгоҳҳои ҷаҳон — донишгоҳи Йел дохил мешавад. Дар ин ҷо ба ӯ хабареро, ки ӯ дер боз интизор буд, мерасонанд — Ҷон Ҳиклӣ баъд аз сӯиқасд ба ҷони президенти ИМА Роналд Рейган дастгир карда ба маҳбас шинонда шуд.

Баъд аз хатми донишгоҳ дар соли 1985, Фостер боз ба синамо бармегардад, вале филмҳои аввалини ин давраи ӯ ба мунаққидон он қадар писанд наомаданд. Баъд аз соли 1988 ба экранҳо баромадани филми Ҷонатан Каплан «Обвиняемҷе» /The Accused/, ки барои он Ҷодӣ ба ҷоизаи «Оскар» чун Ҳунарпешаи беҳтарин сарфароз гардид. Баъд аз панҷ сол филми «Молчание Ягнят» /The Silence of the Lambs, 1991/ ба Фостер боз як ҳайкалчаи тилоиро овард ва ӯро ба яке аз комёбтарин ҳунармандони ҷавон дар таърихи Ҳолливуд табдил дод. (2 ҷоизаи Оскар то синни 30 солагӣ ин дастоварди бузургест барои ҳар як ҳунарпеша).

Вале, ҳарчанд ки ӯ дар синамо машҳур гардид, дар ҳаёти шахсияш Ҷодӣ он қадар хушбахт набуд. Хабарнигорон, дар бораи ҳаёти ӯ ҳеч гуна маълумотеро дастрас карда наметавонистанд. Соли 1998 Ҷодӣ соҳиби писар Чарлз мегардад, ки аз кӣ буданаш барои аҳли матбуот номаълум буд. Худи ҳунарпеша эълон дошт, ки «кӯдаки ӯ падар надорад!» ва ба ҳамин ба овозаҳои гӯё ӯ сунъӣ бордор шуда бошад асос гузошт.

То ҳол Фостер дар филмҳо иштирок мекунад вале дигар ҷуз аз пешниҳод шудан ба « Глобуси Тилоӣ» дар филми «Контакт»-и коргардон Роберт Земекис қариб ки ба ягон ҷоизае сазовор нагардидааст. Мумкин аллакай даврони хуби ӯ гузашта бошад, вале… Истеъдоди ӯ сол аз сол кам намешавад ва шояд дар оянда мо Ҷодиро дар нақшҳои беҳтар хоҳем дид.

Эзоҳ
----

1. 1 2  Encyclopædia Britannica (ингл.)
2. 1 2  filmportal.de — 2005.
3. 1 2   (нем.)

**Lua error in Модул:External\_links at line 153: attempt to call field 'getWikidataRefHtml' (a nil value).**
**Зоғи ало**, **калоғ**, **калзоғ**, **алоакка** (лот. Corvus cornix) — як навъ паррандаро гӯянд, ки сар, бол ва думаш сиёҳ буда, дигар қисмҳои баданаш хокистарранг аст. Зоғҳои ало дар давраи лонасозӣ одатан ҷуфт-ҷуфт ва дар дигар мавридҳо села-села шуда мегарданд. Ба Тоҷикистон моҳи октябр барои зимистонгузаронӣ омада, март ба Олтой ва Сибири Ғарбӣ парида меравад ва дар ҳамон ҷо лона сохта тухм мегузорад. Зоғи алоро зимистон ғайр аз Бадахшон ва Помир, дар дигар мавзеъҳои Тоҷикистон (1200—1300 метр аз сатҳи баҳр) дидан мумкин аст. Дар мавридҳои сахт омадани зимистон ва бисьёр боридани барф Зоғи ало дар наздики маҳалаҳои аҳолинишин, дар қадди роҳ ва назди ахлоттуддаҳо зиндагӣ мекунанд. Зоғи ало тухми алафҳои бегона, ҳар навъ партов, лоша ва ғайраро хӯрда фоида меорад.

Нигаред низ
-----------

* Зоғ

Эзоҳ
----


|  |  |
| --- | --- |
| Панда Ҷонваршиносӣ | *Ин мақолаи нопурра аз фанни ҷонваршиносӣ мебошад.Шумо метавонед бо пурра кардани ин ба Википедия кумак кунед.* |
|  |
| --- |
|  |
| Аббосӣ султон Ҳусейни I (вазн 5,4 г), Ереван, соли 1131 ҳиҷрӣ |

**Аббосӣ** (форсӣ: عباسی‎) — аввалин сиккаҳои нуқрагини Сафавиён, ки дар даврони салтанати шоҳ Аббоси I дар Эрон зарб зада шуданд. Вазни як Аббосӣ як мисқол ё 7,7г нуқра буд. 1 аббосӣ = 200 динор = 4 шоҳӣ = 1⁄50 туман.

Дар садаи XVIII Аббосӣ муҳимтарин воҳиди пулӣ ба ҳисоб мерафт. Сиккаи чорякмисқолии нуқрагинро шоҳӣ меномиданд ва панҷоҳ Аббосӣ як туман ном ва ҳазор динор арзиш дошт. Минбаъд сиккаҳои даврони сафавиён аз тило, нуқра ва мис зарб зада мешуданд. Аббосии аз тило зарбшуда «шоҳаншоҳӣ» ё «ашрофӣ» ном дошт ва он бо фармони ҳар шоҳи нав ба тахтнишаста дар ҷашни Наврӯз зарб зада мешуд. Аббосии нуқрагӣ дар сартосари давлатдории Сафавиён дар гардиш буд. Дар навоҳии Балх ва Мовароуннаҳр бештар сиккаҳои ниммисқолӣ, чорякмисқолӣ маъмул буданд. Баъзе сиккаҳои Сафавиён пас аз суқути ин давлатдорӣ дар Эрон ҳанӯз ҳам дар гардиш буданд.

Эзоҳ
----

1. ↑  СН, 1993, «Аббаси».
2. ↑  НС, 1980, «Абаз».

Адабиёт
-------

* Нумизматический словарь / [Автор: Зварич В.В.]. — 4-е изд.. — Львов: Высшая школа, 1980.
* Словарь нумизмата / [Авторы: Фенглер Х. Гироу Г. Унгер В.] / Пер. с нем. М. Г. Арсеньевой / Отв. ред. В. М. Потин. — 2-е изд. перераб. и доп.. — М.: Радио и связь, 1993. — ISBN 5-256-00317-8.

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Қалъаи Кофарниҳон** — димнаи мансуби давраи Кӯшониён, ки дар деҳаи Эсанбойи ноҳияи Рӯдакии Тоҷикистон воқеъ аст.

Ҳафриёт
-------

Қалъаи Кофарниҳон соли 1973 тадқиқ гардидааст. Димна аз куҳандизи панҷгуша (55х30 м) ва бошишгоҳ иборат аст. Қалъаи Кофарниҳон ду муҷтамаъро дар бар мегирад, ки яке ба садаҳои 4—6, дигаре ба садаҳои 6—8 мутааллиқанд.

Аз Қалъаи Кофарниҳон чанд бино кашф шуд, ки аз хонаҳои иқоматӣ ва хоҷагӣ иборатанд. Ҳар бино аз як то панҷ хонаро дар бар мегирад. Тақринбан дар маркази бошишгоҳ маъбади буддоӣ кушода шуд, ки аз ибодатгоҳи марказӣ, давлӣ, биноҳои хоҷагӣ ва иқоматгоҳҳо иборат будааст. Ибодатгоҳ долон-роҳрав дорад. Дар яке аз деворҳои долон мусавварае боқӣ мондааст, ки лаҳзаи ба Буддо туҳфа пешкаш намудани ду зани ашрофро инъикос менамояд. Аз ибодатгоҳ пораҳои ҳайкалчаҳои гилии буддо ва олиҳаҳои буддоӣ ёфт шуданд. Девори муҳофизатӣ ва яке аз бурҷҳои Қалъаи Кофарниҳон низ кушода шуд. Дар натиҷаи ҳафриёт инчунин ба миқдори зиёд сафол, асбобу анҷоми гуногун ба даст омаданд.

Эзоҳ
----

Адабиёт
-------

* Қалъаи Кофарниҳон / В. С. Соловьев // Ховалинг — Ҷӯяк. — Д. : СИЭСТ, 1988. — (Энциклопедияи Советии Тоҷик : [дар 8 ҷ.] /  сармуҳаррир М. Д. Диноршоев ; 1978—1988, ҷ. 8).
**Қалъаи Мир**  — ёдгории меъморӣ, наздики деҳаи Насир Хисрав ноҳияи Шаҳритус, Тоҷикистон воқеъ аст.

Санагузорӣ
----------

Қалъаи Мир – мансуб ба қарнҳои VII-V пеш аз милод; I-IV милодӣ; VI-VII ва XV-XX милодӣ тааллуқ дорад.

Ҳафриёт
-------

Қалъа як теппаи маснуъи баландиаш 7-8 метрро ташкил медиҳад. Қалъа ба воситаи девори мудофиавӣ бо баландии 5 м. ки дар гӯшаҳои он бурҷҳои мудаввар қарор доранд, иҳота шудааст.
Ҷойгоҳи мазкур 275-270 метри мурабаъ аст. Қисми зиёди биноҳои истиқоматӣ аз ҷониби гурӯҳи бостоншиносони тоҷик ҳангоми таҳқиқот ёфт шуданд. Биноҳо васеъ, бо дарозии 1,5-5,5м. дар ошёна ҷойгир шудаанд. Дар яке аз хонаҳо як ҳуҷраи винопазӣ бо ашёи нонпазӣ, шишапораҳо, ва бисёр пиёлаҳо баромаданд. Дар наздикии ҳуҷраи винопазӣ як деги мисӣ низ буд.

Пайвандҳо
---------

ёдгори
**Зарб** — дар математика, яке аз чор амали асосии арифметикӣ.

{\displaystyle a\cdot b=\underbrace {a+a+\cdots +a} \_{b}}.
Мас. а х в=с Натиҷаи амали зарб с ҳосили зарб ва объектҳои зарбкунӣ а ва в ҳамзарбшавандаҳо номида мешаванд. Ишорати амали зарбро бо х бори аввал соли 1631 риёзидони англис У. Оутрел ва олими олмонӣ Г. Лейбнитс ба илм дохил кардаанд (нигар Аломатҳои математикӣ). Зарб ба адади бутун чунин маъно дорад, ки амали ҷамъкунии чанд бор такроршавандаро ба таври кӯтоҳ навиштан мумкин аст. Мас. 7+7+7 =21-ро чунин навиштан мумкин аст: 7х3=21. Дар сурати бо ҳарфҳо ишорат намудани ҳамзарбшавандаҳо ба ҷои а х в ё а•в мухтасар ав менависанд. Ё ав=а+а+а... +а (ин ҷо ҷамъшаванда в-то аст). Дар ин ҷо адади а зарбшаванда ва адади в зарбкунанда номида мешавад. Зарби ададҳои касрӣ аз рӯи баробарии зерин ҳисоб карда мешавад: m/n∙p/h=mp/nh. Ҳосили зарби ду адади ратсионалӣ ададест, ки қимати мутлақи он ба ҳосили зарби қиматҳои мутлақи ҳамзарбшавандаҳо баробар буда, агар ҳамзарбшавандаҳо дорои аломати якхела бошанд, ҳосили зарб мусбат (+) ва агар онҳо аломатҳои гуногун дошта бошанд, аломати манфӣ (–) мегирад. Зарб-и ададҳо хосиятҳои коммутативӣ (ав=ва), ассотсиативӣ [а(вс)=ав(с)] ва дистрибутивӣ ди[а(в+с) = ав+ас] доранд. Агар ададро бо сифр (0) зарб кунем, он ҳамеша ба сифр баробар мешавад: мас. 7х0=0. Агар ададро ба як (1) зарб занем, он ҳамеша баробари худи адад аст: 4х1=4. Агар ҳамзарбшавандаҳо зиёд бошанд, онҳоро бо бисёрнуқта иваз мекунанд. Мас. ҳосили зарби ададҳои аз 1 то 100-ро чунин ифода мекунанд: 1•2•3•...• 99•100. Инчунин ҳангоми бо ҳарфҳо ишорат кардани зарб рамзи зеринро истифода кардан мумкин аст: Хусусиятҳои амали зарб дар алгебраи умумӣ, назарияи гурӯҳҳо ва ҳалқаҳо омӯхта мешавад.

Ҳамчунин нигаред
----------------

* Тақсим

Эзоҳ
----

Адабиёт
-------

* Зарб // Замин — Илля. — Д. : СИЭМТ, 2017. — С. 88-89. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 7). — ISBN 978-99947-33-89-9.
**Ҳаким Абди́и Зоминӣ** (соли таваллуд ва вафот номаълум) — шоири тоҷик.

Зиндагинома
-----------

Дар зодгоҳаш – Зомин таҳсил карда, ба синни камолот расидааст. Ба Ҳиндустон сафар карда, бо ёрии Ҳаким Абулфатҳи Гелонӣ, ки яке аз наздикони шоҳи онвақта – Акбар буд, ба дарбор роҳ ёфт. Ба сабаби мушкилоти рӯзгор ва фақру нодорӣ ашъори шикоятомез мегуфтааст, аз ин рӯ ӯро аз дарбор дур карданд. Аз намунаҳои ашъораш, ки тавассути тазкираҳову баёзҳо расидаанд, бармеояд, ки ӯ шоири ғазалсаро будааст.

Эзоҳ
----

Адабиёт
-------

* Сайид Нафисӣ, Таърихи назму наср дар Эрон ва дар забони форсӣ, Т. 1344 ҳ. ш.

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Абдувалӣ Ҳаитов** — зистшинос, доктори илми биологӣ (2011).

Зиндагинома
-----------

Соли 1968 ДАТ ба номи Ш. Шоҳтемурро тамом карда, ҳамчун лаборанти калон ва ходими хурди илмӣ дар шуъбаи ихтио-логия ва гидробио-логияи Пажӯҳишгоҳи зоология ва паразитологияи ба номи Е. Н, Павловскийи АИ Тоҷикистон фаъолият менамояд. Солҳои 1980-1985 сармутахассиси Иттиҳодияи моҳипарварии н. Абдураҳмони Ҷомӣ, 1985-1986 муовини раиси душанбегии Ҷамъияти моҳидорони Тоҷикистон буд. Аз соли 1986 дар Донишгоҳи аграрии Тоҷикистон ба номи Ш. Шоҳтемур заҳмат кашида, вазифаҳои ассистент, муаллими калон ва дотсенти кафедраи физиологияи ҳайвоноти хоҷагии қишлоқ ва зоологияро дар Донишгоҳи аграрии Тоҷикистон ба номи Ш. Шоҳтемур (1986-2000) иҷро кардааст. Аз соли 2000 мудирии ҳамин кафедраро ба зимма дошт. Ҳамзамон вазифаи раиси Корхонаи воҳиди давлатии «Моҳипарвар»-и Вазорати кишоварзии Тоҷикистонро адо намудааст.
Бобати ҳифзи ҳайвоноти обанборҳои Тоҷикистон, роҳҳои беҳбуди фаъолияти хоҷагиҳои моҳипарварии ҷумҳурӣ, таъсиси зооплактонҳо дар обанборҳо ва ғайра қариб ҳафтод кори илмӣ аз даст баровардааст. Бисёр пешниҳодҳои илмиаш амалӣ гардида, фоидаи иқтисодӣ овардаанд.

Осор
----

* Из опыта работы Куйбышевского рыбхоза в Таджикистане. – Д. 1984 (соавтор);
* Охрана фауны водоёмов Таджикистана. – М. 1993;
* Формирование фауны зоопланктона водохранилищ Южного Таджикистана: Дисс… доктора биол. наук. – Д. 2011;
* Зоопланктон Нурекского водохранилища. – Д. 2012;
* Охрана фауны водоемов Таджикистана. – Д. 2013 (соавтор).

Эзоҳ
----

1. ↑  Арбобони илми тоҷик (асри ХХ-аввали асри ХХI) / Муаллиф-мураттиб Ёрмуҳаммади Сучонӣ. – Душанбе, 2017. – с.645
**Абдувоҳид Абдуқаҳҳорович Розиқов** — иқтисоддон, доктори илмҳои иқтисодӣ (1984), профессор (1987).

Зиндагинома
-----------

Дастпарвари Институти политехникии Тоҷикистон (1965). Ассистенти кафедраи Институти политехникии Тоҷикистон (1965-1967), муҳандис-муҳаққиқ ва аспиранти Пажӯҳишгоҳи марказии иқтисодиёту математикаи АИ ИҶШС (1967-1972), мудири шуъбаи Кумитаи давлатии банақшагирии ҶШС Тоҷикистон (1972-1976), мудири шуъбаи Пажӯҳишгоҳи иқтисодиёти АИ ҶШС Тоҷикистон (1976-1994). Ректори Донишгоҳи давлатии Хуҷанд (1994-1995). Муассис ва аввалин декани факултаи бизнеси муҳандисӣ ва менеҷменти Донишгоҳи технологии Тоҷикистон (1995-1997). Мудири кафедраи иқтисодиёт ва менеҷменти истеҳсолии Донишгоҳи технологии Тоҷикистон (аз с.1997). Солҳои 1983-1990 дар таҳияи барномаи комплексии прогресси илму техникаи ҶШС Тоҷикистон дар солҳои 1986-2005 ва 1990-2010 фаъолона ширкат варзидааст. Дар ин барнома таҳияи қисматҳои ҳифзи табиат, маҷмааи сӯзишворию энергетикӣ ва захираҳои табиӣ ба зиммаи ӯ гузошта шуда буд. Солҳои охир роҳбарии самти нави илмӣ оид ба ислоҳоти низоми инфрасохтори истеҳсолӣ дар шароити бозор, масоили сармоягузории миёнамӯҳлат ва назарияи қабули қарорҳои идоракуниро ба зимма дошт.

Адабиёт
-------

* А.Бобокалонов, Ҳ.Холҷӯраев, Ш.Шарипов. Роҳи пуршараф: Донишгоҳи давлатии Хуҷанд ба номи академик Бобоҷон Ғафуров 80 сол. – Хуҷанд: Нури маърифат, 2012. – 500 с.

Эзоҳ
----

1. ↑  Тавсифномаи омӯзгорони ДДХ
**Гилермо Алберто Сантяго Лассо Мендоза** (зод. 16 ноябр 1955, Гуаякил, Гуаяс, Экуадор) — президенти интихобшудаи Эквадор, бонкдор ва сиёсатмадор. Лассо бузургтарин саҳмдори Banque de Guayaquil (Банк де Гуаякил) мебошад.

Зиндагинома
-----------

Гилермо Лассо 16 ноябри соли 1955 дар Гуаякил таваллуд шудааст, писари хизматчии давлатӣ.

Соли 1998 губернатори музофоти Гуаяс таъйин карда шуд. Соли 1999 вай вазири иқтисод шуд ва ҳамзамон вазорати молия ва вазорати энержии кишварро идора кард, аммо дар ин вазифа ҳамагӣ 37 рӯз кор кард. Аз сабаби ихтилофи назар дар бораи қарзи давлатӣ бо президент Хамил Мауад ӯ маҷбур шуд, ки истеъфо диҳад.

Мушовири иқтисодии Люсио Гутиеррес буд.

Солҳои дароз ӯ ба бонки хусусии «Гуаякил» роҳбарӣ мекард.

Номзади президентӣ дар интихоботи умумии Эквадор 2013 аз ҳизби CREO. Вай бо 22,68 % овозҳо дар ҷои дуввум қарор гирифт, аммо президенти амалкунанда Рафаэл Корреа беш аз ду маротиба, яъне 57,17 % овоз гирифт.

Дар аввали соли 2017, Лассо маъракаи дуввуми президентии худро ҳамчун номзад аз CREO дар интихоботи президентии соли 2017 оғоз кард, бо он ки президенти кунунӣ Корреа аллакай ду давра адои вазифа кардааст ва аз ин рӯ, бинобар маҳдудияти конститутсионӣ наметавонад дубора номзад шавад. Мавзӯи маъракаи Лассо таъсиси 1 миллион ҷойҳои корӣ дар Эквадор буд. Якҷоя бо Ленин Морено ба даври дуввум рафт, ки дар он мағлуб шуд ва 49 % овозҳоро ба даст овард.

Эзоҳ
----

1. 1 2  Library of Congress Authorities (ингл.) — Library of Congress.
2. 1 2
3. ↑  Guillermo Lasso se afilia al movimiento CREO y critica al Gobierno (исп.)
4. 1 2 3 4  Гильермо Лассо | Глоссарий
5. ↑  В Эквадоре состоится второй тур президентских выборов ИА REGNUM
6. ↑  Ленин Морено и Гильермо Лассо встретятся во втором туре президентских выборов в Эквадоре
7. ↑  Ленин и светлое будущее Эквадора: что известно о лидере президентской гонки(рус.), *ТАСС*. Проверено 5 апрели 2017.

Пайвандҳо
---------

* Саҳифаи шахсии Гиллермо Лассо(исп.) )
* Биография cidob.org Бойгонӣ шудааст 19 Декабри 2014  сол.(исп.) )

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Твиттер
* Фейсбук
* Инстаграм
* LinkedIn

 |
| Тасвир, видео ва садо | 
* YouTube

 |
| Фарҳангҳо ва донишномаҳо | 
* Treccani

 |
| Дар феҳристҳои китобшинохтӣ | 
* GND: 1032345586
* ISNI: 0000 0004 0157 4014
* LCCN: no2013012363
* VIAF: 296389156
* WorldCat VIAF: 296389156

 |

| ⚙️ Сарварони кишварҳои Амрикои Ҷанубӣ |
| --- |
| 
* Аргентина Алберто Фернандес
* Боливия Луис Арке
* Бразилия Ҷаир Болсонаро
* Чили Габриел Борик
* Колумбия Иван Дукйе
* Эквадор Гуиллермо Лассо
* Гайана Ирфаан Алӣ
* Парагвай Марио Бенитез
* Перу Педро Кастилло
* Суринам Чан Сантохи
* Уругвай Лакалле Поу
* Венесуэла Николас Мадуро/Ҷуан Гуайдо1

 |
| 
* Falkland IslandsSouth Georgia and the South Sandwich Islands Елизаветаи II
* Гвианаи Фаронса Эммануэл Макрон

 |
**Қалъаи Ҳисорак** — ёдгории меъморӣ, дар шимоли Тоҷикистон (ноҳияи Кӯҳистони Мастчоҳ, вилояти Суғд), дар канораи деҳаи Падаски ноҳияи Кӯҳистони Мастчоҳ вокеъ аст.

Санагузорӣ
----------

Қалъаи Ҳисорак ба асри III мансуб аст.

Таърих
------

Қалъаи Ҳисорак дар масоҳати 7 га қомат афрохта, хеле қадимист, таърихи беш аз 1800-сола дорад. Қалъа як истеҳкоми муҳими мансуб ба "Маршкат"-и қадим, пойтахти Масчоҳи куҳан, яъне Мадрушкати ҳозира мебошад, ки шоҳи Мадрушкат ин ҷо менишаст. Қалъа аз се бахш: "Шоҳнишин", "Куҳандиз" ва "Шаҳристон" иморат ёфта, ки алҳол ҳама зери хок мондааст. Осорҳои зиёд пайдо гардидаанд, ки ба фарҳанги зардуштӣ марбут мебошанд. Қалъаи Ҳисорак аз ҷиҳати аҳамияти омӯзиш ба "Қаҳқаҳа" баробар аст ва аз ҳама бузургтарин иншооти таърихии водии Зарафшон маҳсуб мешавад. Дар қисмати ғарбии қалъа ҳавзҳоро дарёфт кардаанд, ки аз он ҷо ба қалъа об мерафт. Об ба ин ҳавзҳо аз чашмаи Лолахон тавассути лӯлаҳои сафолии дар зеризамин нуҳуфта меомад. Ва ин низоми обёрии замони куҳанро низоми обёрии корезӣ мегуфтанд, ки сар то сари ин минтақа маъмул буд. Дар қисмати ҷанубии қа-лъа дарвоза - арки воридшавӣ мавҷуд аст, ки ин ягона вурудгоҳ-роҳи ба қалъа ворид шудан асту халос. Қалъа дигар аз ягон ҷониб роҳи даромад надорад. Бостоншиносон чандин иншоотҳои ҳайратангези ин қалъаро аз зеризамин кофта баровардаанд, ки муҳимтаринаш толори дуошёнаи дарозиаш 19-метр мебошад. Ҳамчунин хонаҳои бисёреро, бо тарзи меъмории хос ва ороиши ҷолиб вобаста ба давру замонҳои гуногун пайдо намудаанд. Масалан, хонаеро дарёфт намудаанд, ки "Оташкада" ном дорад ва ба ҷониби офтоббаро нигаронда шудааст. Маълум, ки ин ҷои ибодатгоҳи оташпарастии Зардуштиён буд.

Пайвандҳо
---------

Қалъаи Ҳисорак Бойгонӣ шудааст 21 Декабри 2013  сол.
**Абдо́л Бобо Алишоҳи Ироқӣ** (соли таваллуд ва вафот номаълум) — шоири тоҷик (асри 15).

Зиндагинома
-----------

Бо номи Алиф Абдол машҳур буда, бо тахалллуси «Мутеӣ» низ шеър месурудааст. Мувофиқи маълумоти Ризоқулихони Ҳидоят (тазкираи «Равзат-ус-сафо») Абдол шахси озодманиш буда, бо мансабдорон ва ҳукмронони замонаш душманӣ доштааст ва онҳоро сахт танқид мекардааст. Ашъораш, ки ба тавассути тазкираҳову баёзҳо то имрӯз расидаанд, оҳанги сӯфиёна доранд.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
Категория:Персоналии по алфавиту
Категория:Википедия:Статьи о государственных деятелях без иллюстраций на Викискладе
**Абдулҳалим Муҳаммад** ( ар. عبد الحليم محمد‎ 10 апрел 1910 (1910-04-10) , Омдурман, Судони Англия-Миср - 16 апрели 2009 , Хартум , Судон ) — ходими чамъиятию сиёсй ва давлатии Судон. Раиси Совети Олии давлатии Судон (3 декабри 1964 — 10 июни 1965). Духтур, ходими варзиш.

Зиндагинома
-----------

Узви ташкили Конгресси генералии Судон, ки лоиҳаи аввалини меморандумро тартиб дод, ки истиқлолият аз истилои Англияю Мисрро талаб мекард. Узви Комитаи соҳибихтиёрии Судон.

Аз 3 декабри соли 1964 то 10 июни соли 1965 — Раиси Шӯрои Олии давлатии Судон. Сарварии ҳукумати муваққати эътилофӣ, ки роҳро барои интихоботи умумӣ дар Судон боз кард.

Вай баъди истиқлолияти кишвар аввалин раиси Шӯрои университети Хартум буд.

Абдулҳалим Муҳаммад як ходими барҷастаи варзиш, яке аз муассисони Конфедератсияи футболи Африқо дар соли 1957 мебошад. Узви фахрии ФИФА, яке аз пешравони футболи Африқо. Як шахсияти калидӣ дар рушди Конфедератсияи футболи Африқо (CAF) ва умуман футболи Африқо.

Президенти 1-уми Ассотсиатсияи футболи Судон, Ассотсиатсияи аспдавонии Судон, Ассотсиатсияи баскетболи Судон.

Солҳои 1968-1982 президенти Кумитаи олимпии Судон, узви Кумитаи байналмилалии олимпӣ, узви фахрии Кумитаи олимпии Судон.

Довари футболи дараҷаи байналмилалӣ. Ҳамчун довар дар Ҷоми ҷаҳонии футбол дар соли 1974  иштирок кардааст.

Эзоҳ
----

1. ↑  WM 1974 in Deutschland — Assistenten

Пайвандҳо
---------

* Президент аз талафоти Судон мотам дорадБойгонӣ шудааст 12 апрели 2021  сол.
**Аббоси Давс (Дабс)** - номи гадое симиҷ ва шӯх аз қабилаи Давс (аз қабоили Яман ки ибни Аббос аз ҳамон қабила буд) ки ба латоифулҳиял гадоӣ мекард ва халқро механдонд. Дар «Ҷавомеъ-ул-ҳикоёт»-и Авфӣ ва «Латоифуттавоиф»-и Фахруддин Алии Сафӣ қисаи гадоии ӯ омадааст. Никалсун ӯро шираи хурмо фурӯш дониста ва ба ин байти «Асрорнома» истишҳод кардааст:

Танат дар танбалӣ андохтӣ ту,
Зи худ Аббоси Дабси сохтӣ ту.
Рӯзгори зиндагии вай ба дурустӣ маълум нест ва ончи мусаллам аст пеш аз қарни панҷуми қамарӣ мезиста зеро дар шеъри шоирони форсизабон аз қарни шашум номи ӯ ба унвони омӯзгори ҳиллаҳои гадоӣ бо шуҳрати бисёр ҳамроҳ будааст. Шӯҳрати ӯ мӯҷиб шуда, ки самоҷат дар кори гадоиро «Аббосӣ» ва «Аббосӣ кардан» ва «Аббосӣ овардан» хондаанд. Қиссаҳои ӯ дар китобҳои адабӣ шуҳрати бисёр доранд.

Усули куллии гадоии ӯ ин аст: *суол кунӣ, ҳар ҷо ки бошад*; *бихоҳӣ, аз ҳар ки бошад*; *ва бигирӣ, ҳар чи бошад*.
Дар амсоли омиёна омадааст: *«Ифодааш ба наввоб мемонад, гадоиаш ба Аббоси Давс»*.

Пайвандҳо
---------

1. ↑  Сомонаи "Садои Шарқ", Фарҳанг. 16 Декабри 2015 санҷида шуд. Баргирифта аз сарчашмаи аввал 16 январи 2016.
**Абдуллоҳхоҷа Абди́и Кобулӣ** (соли таваллуд ва вафот номаълум) — шоири тоҷик (асри 16).

Зиндагинома
-----------

Шахси таҳсилкарда ва донишманд будааст. Тазкиранависи тоҷик Мутрибӣ соли 1587 дар Бухоро ба мулозимати ӯ расида, муддате дар манзилаш зистааст. Абдии Кобулӣ нисбат ба Мутрибӣ ҳаққи устодӣ дошта, ӯро барои ҷавоб гуфтан ба як қасидаи Осафии Ҳиравӣ ҳидоят намудааст. Аз ашъори Абдии Кобулӣ намунаҳои каме ба тавассути тазкираҳо боқӣ мондаанд.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
Ин вожа дигар маъноҳо низ дорад, Зараррасонӣ (мазмунҳо)-ро бубинед.
Honeycomb
**Зараррасонҳои занбӯри асал**, ҳашарот ва ҳайвоноте, ки ба занбӯри асал ва занбурпарварй зарар мерасонанд. Асосан ду гуруҳи зараррасонҳо мавчуд аст: зараррасонҳои паразит (дар оилаи занбур зиста, асосан аз маҳсули онҳо ғизо мегиранд) ва зараррасонҳои дарранда (дар атрофи кандуҳо ва маҳалли занбурпарварӣ зиста, занбурро дошта мехуранд).

**Зараррасонҳои паразит** намудҳои гуногуни куя, кана, гамбуск мансубанд. Ба занбури асал хусусан зарарн мумкуяи калон (Galleria mellonela), мумкуяи хурд (Achroece grisella), куяи чуб (Ti-neola biselliella) ва куяи либос (Ti¬nea pellionella) калон аст. Кирминаи мумкуяи калон ва хурд шоп, куяи чубу либос бошад, гарди гул ва шонро мехурад. Дар аснои бад будани нигоҳ,убин дар оилаҳои зан¬бури асал гамбуски пустхур (Desmestes cardarius) рангаш сиёҳ, дарозиаш то 7,7.см; кирминааш чашмаки шонро вайроя карда, гарди гулро мехурад) ва канаҳои гуногун (аз оилаи тироглифх,о, глицифагхр, тарзонемидхо ва F.) пайдо мешаванд. Гамбуск ва канахо занбуру кирминаҳои мурда, гарди гул, шони асал ва руйпушх,ои кандуро мехуранд. Мушхо тирамох, ё зимистон ба канду даромада, лона мегузоранд, эахираҳои гарди гул ва асалро мехуранд, шонро вайрон ва занбурхоро ноором мекунанд. Тадбирҳои мубориза бо зараррасонх,ои паразит: парвариш кардани оилахри нурушвати занбури асал; аз кавдухо баровардани шонх,ои холй; гарм нигоҳ, доштани занбурхо; мунтазам тоза кардани кандухо; сухтани партов; дуд додани сулфур; бо мушкаппак ва мулухдои гуногун нест кардани мушхо ва ғайра.

Зараррасонҳои дарранда**Зараррасонҳои дарранда** баъзе паррандаҳои хашаротхур ва хашароти гуштхур мансубанд. Мае, эанбурхурак е орухураки муцаррарй (Pernis spivorus) ва шарқ,й (P. orientalis) куркурикаррок (Ме-rops apjaster), чилмангуштак ва F. Аз х,ашароти дарранда ба занбурн асал махсусан занбурхурак, якказанбур, занбури мукаррарй (Vespa crab-го) ва шарқй (V. orientalis), сузанак зарароваранд. Занбурхурак ва орухо ба занбури асал дарафтода, онро мекушанд ва ба кирминаи худ медиханд. Сузанакхо занбури асалро села-села нобуд мекунанд. Хашароти диг. (мае, намудҳои гуногуни говзанбурхо, шапалаки Acherontia atropos ва г.) ба кандухо даромада, асалро мехуранд. Аксар вацт мурчахо низ ба оилахди заифи занбури асал дармеафтанд ва захирахри асалро барбод медиханд. Тадбирҳои мубориза бо зараррасонх,ои дарранда: нест намудани зараррасонхо, вайрон кардани лонаи онҳо, бо садои баланде гуреаондани парранда ва сузанакхо, иваз кардани чои кандуҳои занбури асал ва г.

Нигаред
-------

* Браулёз
* занбӯр
* Занбӯри асал


|  |  |
| --- | --- |
|  | *Ин мақолаи нопурра аз фанни ҷонваршиносӣ мебошад.Шумо метавонед бо пурра кардани ин ба Википедия кумак кунед.* |
Пляж Аркадия, Одесса
**Соҳилсаро** (форсӣ: ساحل‌سرا‎), **пляж** (фр. plage) — соҳили каме нишеби баҳр, ҷоест дар соҳили баҳр, дарё, кӯл ва умуман лаби об, ки барои оббозӣ ва ё шиноварӣ ва қабули ваннаи офтобӣ мувофиқ шудааст;

Соҳилсаро минтақаеи ҷинсҳои обоварди соҳили баҳр дар зонаи ҳаракати мавҷҳост. Таркиби баъзе пляжҳо аз рег ё сангреза, дигаре аз шағал ё садафи гӯшмоҳӣ иборат аст. Гуногунии таркиби обоварди минтақаи пляж ба суръати ҳаракати мавҷҳо вобастагӣ дорад. Дар баъзе пляжҳо пошхӯрдаи сарватҳои зеризаминӣ ёфт мешаванд. Масалан, аз пляжҳои Африқои Ҷанубу Ғарбӣ алмос, аз пляжҳои Ҳиндустон, Чин ва Австралия титаномагнетит мегиранд.

Эзоҳ
----

1. ↑  Пляж, Энциклопедияи советии тоҷик, ҷилди 6, саҳ. 8, Душанбе

* Энциклопедияи Советии Тоҷик : [дар 8 ҷ.] / сармуҳаррир  А. С. Сайфуллоев. — Д. : СИЭСТ, 1978—1988.
**AdMob** — ширкати таблиғоти мобилии амрикоӣ буда, дар Сан-Матео, Калифорния воқеъ аст. Ширкат соли 2006 аз ҷониби Умар Ҳамуӣ бо мақсади фароҳам овардани платформа барои паҳн кардани таблиғоти дар телефонҳои мобилӣ мавҷудбуда бо Интернет сохта шудааст.

9 ноябри соли 2009 маълум шуд, ки Google AdMob-ро ба маблағи 750 миллион доллар харидааст, 530 миллион саҳмияҳои худ ва 220 миллион нақд пардохт кардааст. Google дар пресс-релиз оид ба харид изҳори назар кард, ки AdMob дар таблиғ дар вебсайтҳо ва барномаҳои мобилӣ таҷрибаи бой дорад.

Эзоҳ
----

1. ↑  Investing in a mobile future with AdMob(англ.). *Official Google Blog*. 13 июли 2021 санҷида шуд.
2. ↑  Google Acquires AdMob For $750 Million (en-US). *TechCrunch*. 13 июли 2021 санҷида шуд.(пайванди дастнорас)
3. ↑  AdMob Deal Breakdown: $530 Million In Stock, $220 Million In Cash (en-US). *TechCrunch*. 13 июли 2021 санҷида шуд.(пайванди дастнорас)
4. ↑  We’ve officially acquired AdMob!(англ.). *Official Google Blog*. 13 июли 2021 санҷида шуд.

Пайвандҳои беруна
-----------------

* admob.com — сомонаи расмии ширкат

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Твиттер
* Фейсбук

 |

Шаблон:Google
**Амёбаҳо** (лот. Amoeba, аз юн.-қад. ἀμοιβή — тағйирот) — як гурӯҳи содатаринҳо.

Ҳаёт
----

Бештар дар обанборҳои ширин (бенамак), гоҳо дар хок сукунат ихтиёр мекунанд. Амёбаҳои паразит низ мавҷуданд. Андозаи амёбаҳо аз 50 мкм то 2 – 3 мм аст. Амёбаҳо шакли доимӣ надоранд. Амёбаҳо, ки ҷисмашон аз ситоплазма иборат аст, пойҳои қалбакӣ (псевдоподияҳо) дошта, онҳо вазифаи ҳаракат ва доштани ғизоро ба ҷо меоваранд. Ғизои амёбаҳо бактерияҳо, обсабзҳои майда, содатаринҳо ва ғ. мебошанд. Дар атрофи ғизо аз ситоплазма шираи махсус ҷудо мешавад, ки он вакуолаи ҳозимаро ба вуҷуд меоварад (андаруни он ғизо ҳазм шуда, ба ситоплазма заҳида мегузарад). Об ва маҳсули фаъолияти ҳаётиро вакуолаи кашишхӯранда ихроҷ менамояд. Амёбаҳо, одатан, як ядро (ҳаста) доранд, вале амёбаи Pelomyxa серядро аст. Бисёр амёбаҳо бо роҳи ғайриҷинсӣ (тақсимшавӣ) афзоиш мекунанд. Қабл аз тақсим шудани ҷисми амёбаҳо дар ядрои он раванди митоз ба амал меояд. Дар амёбаҳо афзоиши ҷинсӣ аҳёнан ба мушоҳида мерасад. Дар шароити номусоид (кам шудани ғизо, хунукӣ, хушк шудани обанборҳо ва ғайра) ҷисми амёбаҳо лунда ва сатҳи протоплазма ғафс гашта, он ҷилди муҳофиз ҳосил мекунад (яъне систа ба вуҷуд меояд). Амёбаҳое, ки дар обҳои ширин сукунат доранд, далели ифлос будани об маҳсуб мешаванд. Амёбаҳои паразит дар рӯдаи ҳайвоноти гуногун ва одам зиндагӣ мекунанд. Дар байни онҳо хусусан амёбаҳои исҳоли хунин (Entamoeba histolytica) хавфноканд. Онҳо бемории амёбиазро ба вуҷуд меоваранд, ки хеле вазнин аст.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.

  



|  |  |
| --- | --- |
| Панда Ҷонваршиносӣ | *Ин мақолаи нопурра аз фанни ҷонваршиносӣ мебошад.Шумо метавонед бо пурра кардани ин ба Википедия кумак кунед.* |
**Кадусиён** — қабилаи бостонии эроние, ки дар кӯҳҳои ҷануби ғарбии баҳри Ҳазар, дар сарҳади Атропатена (дар минтақаи Озарбойҷон ва Гилони Эрони имрӯза) сукунат дошт.

Пайдоиши
--------

Дар замонҳои қадим дар шимолу ғарби Эрони ҳозира ва як қисми сарзаминҳои Озарбойҷон халқе зиндагӣ мекард, ки онҳоро кадусӣ меномиданд. Муҳаққиқон то ҳол дар мавриди тааллуқ доштани ин қабилаҳо ба эрониён ё гурӯҳҳои дигари қабилаҳо ба як тавофуқ расида наметавонанд. Бо вуҷуди ин, дар бораи худи кадусия маълумоти зиёде мавҷуд нест. Ба гуфтаи муаррихон, кадусиҳо ҷамъияти асосии Гилон, яке аз минтақаҳои Эрон буда, дар Озарбойҷони Эрон низ зиндагӣ мекарданд. Аксари таърихшиносон аз қабили: Пигулевская Н. В. Бернштам А. Н. Маркварт Й. Фрай Р. Н. Харматта Я. Кляшторный С. Г. Еремян С. Т. Минорский В. Ф. кадусиёнро (кадисенҳоро) ба эфталитҳо нисбат медиҳанд, ки муаррихони аврупоӣонҳоро Ҳунҳои Сафед номидаанд. Дар навбати худ, эфталитҳо, ки кадусиҳо бо онҳо шинос мешаванд, яке аз қабилаҳои массагетҳо буданд. Массагетхо бошад, танхо як кабилаи скифхо буданд. Струве В.В. Массагетхоро сакхо меномиданд. Ва Афросиёб ҳокими Туронҳо – сакҳои бодиянишин ва  эронизабон буд. Эрнст Гертсфелд ӯро бо подшоҳи кадусиҳо Парсонд муайян карда шуд.

Эзоҳ
----

1. ↑  Rüdiger Schmitt, "Cadusii" in *Encyclopedia Iranica*
2. ↑  *Нина Викторовна Пигулевская.* Сирийские источники по истории народов СССР. — Москва: Изд-во Академии наук СССР, 1941. — С. 48. — 170 с.
3. ↑  *Бернштам А. Н.* Очерк истории гуннов / ред. М.М. Дьяконов. — Москва: Изд-во Ленинградского гос. университета, 1951. — С. 184. — 254 с.
4. ↑  *Joseph Markwart.* Eranshahr. — Berlin, 1901. — С. 78.
5. ↑  *Richard Nelson Frye.* The History of Ancient Iran. — C.H.Beck, 1984. — С. 348. — 441 с. — ISBN 978-3-406-09397-5.
6. ↑  *Харматта Янош.* Chionitae, Euseni, Gelani // Acta Antiqua Academiae Scientiarum Hungaricae. Том 31. — Будапешт: Akadémiai Kiadó, 1988. — С. 46-50. — 446 с.
7. ↑  *Кляшторный С.Г.* "Дорога Страбона" как часть Великого Шелкового пути: материалы Международной конференции, Баку, 28-29 ноября 2008 г.. — Самарканд: Междунар. ин-т центральноазиатских исслед,, 2009. — С. 131. — 147 с. — ISBN 978-9943-357-04-4.
8. ↑  *Еремян С. Т.* Армения по "Ашхарацуйцу". — 1963.
9. ↑  *V. Minorsky, C. E. Bosworth.* Hudud al-'Alam 'The Regions of the World' - A Persian Geography 372 A.H. (982 AD). — Gibb Memorial Trust, 2015. — С. XXVIII.. — 596 с. — ISBN 978-1-909724-75-4.
10. ↑  *Władysław Dulęba.* The Cyrus Legend in the Šāhnāme. — Enigma Press, 1995. — С. 63, 80. — 116 с. — ISBN 978-83-86110-19-3.
**Ҷҳоло Нот Хонол** ( неп. झलनाथ खनाल ; тав. 20 май 1950 (1950-05-20), Сахеҷунг, ноҳияи Илам, минтақаи Метсхи, Непал ) — Сарвазири Непал аз 3 феврали соли 2011, раиси Ҳизби коммунистии Непал (марксистӣ-ленинии муттаҳид) - ҲКН.

3 феврали соли 2011 бо тарафдории 368 вакил дар Маҷлиси муассисон дорои 601 курсӣ   Сарвазири нави кишвар интихоб шуд. Пеш аз интихоби ӯ 16 кӯшиши бебарор барои тасдиқи сарвазири нав сурат гирифт. Интихоботи Ҷҳоло Нот Хонол ба шарофати созишномаҳои ҲКН бо Ҳизби муттаҳидаи коммунистии Непал (маочиён), ки дар интихоботи умумӣ дар баҳори соли 2008 ғолиб омад,баъди ба истеъфо рафтани сардори пештараи ҳукумати Ҳизби Коммунистии Непал Мадҳав Кумар, имконпазир гардид. Маочиён кушиши бе иштироки онҳо ташкил намудани ҳукумати Ҳизби Коммунистии Непал ва Ҳизби Конгресси Непалро боздоштанд ва ба давом додани инқилоби халкӣ даъват карданд. Аммо дар арафаи интихоботи сарвазир 3 феврали соли 2011 раиси ҳизб Прачанда номзадии худро ба тарафдории Ҷҳоло бозпас гирифт, то ки дар кори тайёр кардани конститутсияи нави Ҷумҳурии Федеративии Демократии Непал ва ба қувваҳои мусаллаҳ дохил шудани 20 ҳазор нафар шӯришгарон маочиён имконият пайдо шавад.

Эзоҳ
----

1. ↑  Председатель КПН ОМЛ Джала Натх Кханал избран новым премьер-министром Непала, Синьхуа (04.02.2011). Бойгонӣ шудааст 2 апрели 2015  сол.
2. ↑  Nepalese parliament elects new prime minister, CNN (03.02.2011).
3. ↑  Парламент Непала с 17-й попытки избрал нового премьер-министра, Росбалт (03.02.2011).

| ⚙️ Парчами Непал Сарвазирони Непал (2008 - то кунун) |
| --- |
| 
* Гириҷа Прасад Коирала (2008)
* Прачанда (2008—2009)
* Мадҳав Кумар Непал  (2009—2011)
* Ҷҳоло Нот Хонол (2011)
* Бобурам Бҳоттороӣ (2011—2013)
* Хил Раҷ Рагми (2013—2014)
* Сушил Куирало (2014—2015)
* Кҳадга Прасад Олӣ (2015—2016)
* Прачанда (2016—2017)
* Шер Баҳодур Диуба (2017—2018)
* Кҳадга Прасад Олӣ (2018—2021)
* Шер Баҳодур Диуба (2021 — то кунун)

 |

 

|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Britannica (онлайн)

 |
| Дар феҳристҳои китобшинохтӣ | 
* GND: 1235015467
* ISNI: 0000 0000 4003 7298
* LCCN: no2001015561
* VIAF: 11950873
* WorldCat VIAF: 11950873

 |
**Ҷобир ибни Абдуллоҳ ал-Ансорӣ** (ар. جابر بن عبدالله الأنصاري‎, соли 14 қабл аз ҳиҷрат — 78 ҳ.қ.) — аз саҳобаи Муҳаммад (с) ва ба эътиқоди шиъа, саҷҷод буд. Шиъиён муътақид ҳастанд, ки ӯ ҳамон тавр, ки Муҳаммад (с) башорат дода буд, то замони имомати Муҳаммад Боқир зинда буд ва саломи Муҳаммад (с)-ро ба Муҳаммад Боқир расонд. Ба ин тартиб, ӯ панҷ имоми шиъа: Алӣ ибни Абитолиб (р), Ҳасани Муҷтабо, Ҳусайн ибни Алӣ, Зайналобуддин ва Муҳаммадбоқирро дарк кард.

Зиндагинома
-----------

Ҷобир ибни Абдуллоҳ ибни Амри Ансорӣ аз тираи Банусалама аз қабилаи хазраҷ аст, ки ҳудуди понздаҳ сол қабл аз ҳиҷрати Муҳаммад (с) дар Мадина ба дунё омад. Албатта, таваллуди ӯро 16 сол қабл аз ҳиҷрат ва синни ӯро дар ҳодисаи Бадр 18 сол ҳам навиштаанд. Аввалин мавриде, ки муаррихон аз Ҷобир овардаанд, ҳузури ӯ бо падараш дар байъати Ақабаи дувум дар соли 13 биъсат аст. Вай камсолтарин нозири байъат авсиён ва хазраҷиён бо Муҳаммад (с) буд ва эҳтимолан дар он ҳангом 16 сол доштааст.

Фазилатҳо
---------

Ҷобир дар шумори он гурӯҳ аз саҳоба аст, ки шиъаву суннӣ дар бузургдошти ӯ иттифоқи назар доранд. Ба гузориши Тирмизӣ, Аҳмад ибни Ҳанбал ва Ибни Ҳаббон, аз фазоилаш ин буд, ки 25 бор Муҳаммад (с) барои вай дар моҷарои «Лайлатулбаъир» истиғфор кард. Дар ривояте Ҷаъфар ас-Содиқ Ҷобирро аз мунқатеъон ба аҳли байт шумурда ва дар ривояте дигар дар шумораи чанд тан аз асҳоби Алӣ ибни Абитолиб қарор гирифта, ки ба онҳо бишорати биҳишт дода шудааст.

Эзоҳ
----

1. 1 2  *Али-заде А.* Джабир ибн Абдуллах (рус.) // *Исламский энциклопедический словарь* — М.: Ансар, 2007. — С. 218. — ISBN 978-5-98443-025-8
2. 1 2  арабская Википедия (араб.) — 2003.
3. ↑  *جایگاه روانشناسی در مدیریت :*. Afghanistan Centre at Kabul University. 2012.

Адабиёт
-------

* Али-заде А. А. Джабир ибн Абдулла // Исламский энциклопедический словарь. — М. : Ансар, 2007. — С. 218. — ISBN 978-5-98443-025-8. (CC BY-SA 3.0)

|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Исламский энциклопедический

 |
| 

| Дар феҳристҳои китобшинохтӣ |
| --- |
| 
* EGAXA: vtls000777651
* ISNI: 0000 0000 6333 1094
* J9U: 987007522645905171
* LCCN: no2001030328
* VIAF: 90039837, 66119264
* WorldCat VIAF: 90039837, 66119264

 |

 |
Ҳолати тиббӣШаблон:SHORTDESC:Ҳолати тиббӣ

'***Амёбиаз'* (дизентерияи амёбавӣ)** — бемории сироятӣ, ки дар натиҷаи ба бофтаҳои рӯдаи ғафс ва баъзе узвҳои дарун осеб расондани амёбаи исҳоли хунин (Entamoeba histolytica) рӯй медиҳад.

Сироятёбӣ
---------

Сироят дар натиҷаи ба воситаи об ё таом фурӯ бурдани систаи амёба ба вуқӯъ меояд. Амёба қабатҳои пардаи луобии бофтаҳоро захмдор намуда, ба хун мегузарад ва мумкин аст дар ҷигар, гурда ва шуш думмал ҳосил кунад. А. хоси иқлими гарм аст. Ҳомилони ангезандаи А. аз нигоҳи эпидемиологӣ хавфноканд. Дар рафти инкишофи амёба марҳалаи нашв ва давраи оромӣ (систа) вуҷуд дорад. Систа ба таъсири омилҳои муҳит тобовар буда, дар пасафканд зиёда аз 15 шаборӯз, дар замини намнок то 8 шаборӯз, дар меваю сабзавот, ашёву анҷоми хона якчанд рӯз зинда мемонад; баробари ҷӯшондан ва хушкондан, маҳв мешавад. Ҳангоми ба организм ворид гардидани амёба аломатҳои беморӣ ҳамеша падид намеоянд. Ин гуна одамон ҳомили амёба ҳисоб ёфта, барои дигарон хавфноканд. Беморон ва ҳомилони бактерия бо пасафканди худ систаҳои амёбаро ихроҷ менамоянд. Систаҳо аз одам ба одам ба воситаи дастҳои олуда, асбобу анҷоми рӯзгор мегузаранд. Сироят аз бактерияҳо инчунин дар натиҷаи бо хӯрокӣ фурӯ бурдани систаҳои амёба (мас. бо сабзавоти ношуста ва оби ҷӯйбору ҳавзҳо) ба амал меояд. Дар давоми як ҳафта (баъзан чанд моҳ) систаҳо дар бадани инсон зиндагӣ мекунанд, вале ягон аломати касалӣ зоҳир намегардад (давраи ниҳонӣ). Беморӣ тадриҷан оғоз меёбад. Сустӣ, бетобӣ, камиштиҳоӣ, аксар вақт дарди шикам, дарунравӣ (рӯзе то 10 – 15 маротиба) рӯй медиҳад. Пасафканд обакӣ ва хунолуд мешавад; ҳарорати бадан мӯътадил аст. Баъзан (бештар дар кӯдакон) беморӣ шиддат меёбад; шикам сахт дард мекунад, пасафканд рақиқ (тунук), шилмак ва хунолуд гардида, рӯи забонро пардаи сафедча фаро мегирад, аломатҳои заҳролудии организм (сустӣ, нотобӣ, сардард, дилбеҳузурӣ, қай) мушоҳида мешаванд. Дар сурати муолиҷа накардан ва ё худмуолиҷа беморӣ музмин гашта, бодҳои ногувор (шикоф шудан ё кафидани рӯда, инкишофи думмал дар ҷигар ё майна) ба вуҷуд меоянд.

Муолиҷа
-------

Муолиҷа фақат дар беморхона гузаронда мешавад. Беморонро баъди аз беморхона баромадан духтури дармонгоҳ таҳти назорат мегирад. Ҳангоми ихтилоли кори меъдаю рӯдаҳо фавран ба духтур муроҷиат кардан зарур аст.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
Сахле Селассие[en] • Дэвид II  
 Tewodros II • Аудит  
 Хайле Селассие I • Менелик II
**Амҳара**, **амҳарӣ**, **амара** — дуввумин мардуми бузурги Эфиопия; шумораи онҳо 20,33 миллион нафар тахмин карда мешавад (ҳисоботи дақиқ аз он сабаб душвор аст, ки дигар халқҳо низ бо забони амҳарӣ ҳарф мезананд). Ҷойҳои асосии зист — минтақаҳои марказӣ ва шимолии Эфиопия, то соли 1994 дар вилоятҳои (музофотҳои) Шоа, Гоҷам, Бегемдер, инчунин вилояти Волло, Аруссӣ, Каффа, Воллега, Ҳарэр ва Сидамо, аз соли 1949 минтақаи Амҳара.

Амҳара — масеҳиёни миафизитҳоянд(масеҳият дар Эфиопия дар асри 4 мелодӣ пайдо шудааст). Инчунин мусулмонон ва яҳудиён низ ҳастанд.

Шакли асосии фаъолияти анъанавии амҳараҳо заминкорӣ (ҷуворимакка, сорго, лӯбиёгиҳо); як қисми амҳараиҳо чорворо парвариш мекунад.

Ташаккули ҷамъияти этникии амҳара аз асрҳои XIII — ибтидои асри XIV оғоз ёфт. Аз асри XIV, амҳараӣ ба гурӯҳи этникии бартаридори давлати Эфиопия табдил ёфтааст.

  

Дини бартари амҳариён дар тӯли асрҳо масеҳият буд. Тибқи барӯйхатгирии соли 1994, 81,5% аҳолии минтақаи Амҳара (91,2% -и аҳолии онро амҳарҳо ташкил медиҳанд) масеҳиёни ортодоксии Эфиопия, 18,1% мусулмонон ва 0,1% протестантҳо буданд.  Калисои ортодоксии Эфиопия бо калисои православии қоптҳои Искандария робитаи зич дорад. Ҷашнҳои маъмултарин Пасха ва Баракат мебошанд, ки бо тантанаҳо, аз қабили рақсу зиёфатҳо таҷлил карда мешаванд. Инчунин, дар давоми сол, Амхариён рӯзҳои зиёди рӯза доранд, ки танҳо сабзавот ва моҳӣ истеъмол кардан мумкин аст.

Эзоҳ
----

1. ↑  FDRE States-Basic Information, Amhara (24 май 2011). 24 июни 2016 санҷида шуд. Баргирифта аз сарчашмаи аввал 24 май 2011.
**Амфиума**, **самандармори дуангушта** (лот. Amphiuma means) — ҷонварест обхокии думдор. Тани дарози (то 1 м) сиёҳаш ба мормоҳӣ монанд аст. Пойҳояш майда, 2-3 ангушти хурду беқувват дорад. Дар ботлоқзорҳои қисми ҷанубу шарқии Америка дучор меояд. Дар хушкӣ низ метавонад зиндагӣ кунад. Асосан шабона фаъол мешавад. Ғизои амфиума харчангшаклҳо, нармбаданҳо ва моҳиҳост. Аввали баҳор ҷуфт шуда, охири тобистон то 150 дона тухм мегузорад.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Варақсангҳо́и булӯрӣ** — номи умумии гурӯҳи калони сангҳои тағйирёфта (метаморфӣ), ки ба дараҷаи миёна (баъзан баланд) гирифтори таъсири омилҳои дигаргунии минтақавӣ шудаанд. Аз гнейсҳо ва магматитҳо бо таносуби миқдори ҷинсҳои маъдании сангофари худ фарқ мекунанд.

Таркиб
------

Ҳамчун ҷинсҳои маъдании асосӣ дар таркиби варақсангҳои булурӣ ё кварсу мико (биотит, мусковит), ё пироксенҳо, амфиболҳо ва платиоклаз, баъзан скаполит ё танҳо маъданҳои торикранг (мас. горнбленд) дучор меоянд. Дар таркиби варақсангҳои булурӣ ҳамчунин маъданҳои (минералҳои) барои сангҳои тағйирёфта хос – гранатҳо, кордиерит, андалузит, кианит, силлиманит, ставролит, скаполит, баъзан карбонатҳо ва ғайра вомехӯранд. Вобаста ба таркиби маъданиашон (минералиашон) Варақсангҳои булурии кварсдори микоӣ, гранат – биотитӣ, андалузит – биотитӣ, кардиерит – биотитӣ, кварснадоштаи диопсид – скаполитӣ, диопсид – платиоклазӣ, диопсид – карбонатӣ ва ғайраро фарқ мекунанд. Вобаста ба он ки варақсангҳои булурӣ аз ҳисоби кадом сангҳо ба вуҷуд омадаанд, онҳо ба ортоварақсангҳо (аз ҳисоби сангҳои озарин) ва параварақсангҳо ё метаварақсангҳо (аз ҳисоби сангҳои русубӣ) ҷудо мешаванд. Аз варақсангҳои булурӣ ва гнейсҳову магматитҳо таҳкурсии платформаҳо ва сипарҳои куҳан (токембрий), минтақаҳои марказии қаторкӯҳҳо (маркази антиклинорияҳо) ташаккул ёфтаанд. Варақсангҳои булурии кианитӣ ва силлиманитии дар таркибашон ба миқдори зиёд аллюминийдорро ҳамчун маводди оташбардор ва барои истеҳсоли силумин истифода мебаранд.

Истифода
--------

Солҳои охир варақсангҳои булурии аз кианит ва силлиманити ғанӣ ҳамчун ашёи хом барои истеҳсоли аллюминий (глинозем) аҳаммият пайдо кардаанд. Дар Тоҷикистон варақсангҳои булурии ба миқдори зиёд кианит ва силлиманитдор дар маҷмааҳои дигаргунии минтақаи Язгулом дучор меоянд, ки метавонанд дар оянда ҳамчун ашёи маъданӣ барои истеҳсоли алюминий истифода шаванд.

Ҳамчунин нигаред
----------------

* Варақсангҳо

Эзоҳ
----

Сарчашма
--------

* Боз — Вичкут. — Д. : СИЭМТ, 2014. — 676 с. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.
**BIOS ё БИОС** (/ˈbaɪɒs/, аз англ. **b**asic **i**nput/**o**utput **s**ystem системаи пойгоҳи вурудӣ / хуруҷӣ) мебошад.

Маълумотнома
------------

**BIOS ё БИОС** (basic input / system системаи базавии дохилкунӣ-хориҷкунӣ) — таъминоти барномавии ба компютер насбшуда мебошад, ки барои истифода намудани он компютер ба диск муроҷиат намекунад. BIOS кодҳои барои идоракуни клавиатура, видеокарта, дискҳо, бандарҳо, ва дигар таҷҳизот зарурбударо дар бар мегирад.
BIOS-е, ки технологияи Plug-and-Play-ро дастгирӣ менамояд PnP BIOS номида мешавад.

Адабиёт
-------

* *Степаненко О. С.* . — 2-е изд. — «Диалектика», 2007. — С. 480. — ISBN 978-5-8459-1231-2.
* *Скотт Мюллер.*  = Upgrading and Repairing PCs. — 17-е изд. — «Вилямс», 2007. — С. 443–498. — ISBN 0-7897-3404-4.
* *Евгений Панкратов.* . — 2-е изд. — Познавательная книга плюс, 2002. — С. 224. — ISBN 5-8321-0305-1.

Ҳамчунин нигаред
----------------

* Open Firmware
* corebot

Эзоҳ
----

Сарчашмаҳо
----------

* *Шокиров Фарҳод, Шамсиев Абдумаҷид, Самеев Муйдин.* .

* Донишномаи русӣ
**Қалъаи Ганҷ** ( форсӣ: قلعه گنج‎ ҳамчунин ба забони румӣ чун **Qal'eh Ganj** ва **Qal'eh-шумо Ganj;** Ҳамчунин **Ghal'eh Ganj,** **Kalāteh-i-Ganj,** **Kalāteh-ye Ganj,** ва **Moḩammadābād)** маълум аст, — шаҳр ва маркази Шаҳристони Қалъаи Ганҷ, ки дар Устони Кирмони, Эрон воқеъ аст. Дар саршумории соли 2016, шумораи аҳолии он 13,169 дар 3638 оила буд.

Таърих
------

Таҳқиқот дар бораи таърихи ин шаҳр хеле душвор ва драмавӣ аст. Пайдоиши шаҳр ба давраи пеш аз тамаддуни ислом ва то мелод тааллуқ дорад, ки намунаҳои боёфтҳои ҳафриёт дар ин шаҳр, нишон медиҳад. Бозёфтҳо аз ин тамаддуни бостонӣ нишон медиҳанд, ки таърихи пайдоиши шаҳр беш аз 5000 сол дорад. Алҳол мардуме, ки дар ин шаҳр зиндагӣ мекунанд, форсҳо, балучҳо, арабҳо, бахтиёриҳо ва афро-эрониён мебошанд.

Забон
-----

Забони маҳаллии сокинони Қалъаи Ганҷ бо Башкардӣ ва яке аз навъҳои гурӯҳи забонҳои Гармсирӣ, ки идомаи лаҳҷаҳои ба ҳам наздик аст, аз водии дарёи Ҳалилруд дар шимол то гулӯгоҳи Ҳурмуз дар ҷануб иртибот дорад.

Сарчашмаҳо
----------

* Шумори аҳолии шаҳрҳои Эрон

Эзоҳ
----

1. ↑  Habib Borjian, "KERMAN xvi. LANGUAGES," *Encyclopædia Iranica*, XVI/3, pp. 301-315, available online at

  



| Шаҳрҳои устони Кирмон |
| --- |
| Анор | Анбаробод | Бам | Бардсер | Бофт | Заранд | Каҳнӯҷ | Кирмон | Кӯҳбинон | Қалъаи Ганҷ | Манӯҷон | Нармошир | Орзуиё | Робар | Ровар | Рафсанҷон | Муҳаммадобод | Рудбар | Серҷон | Фарёб | Фаҳраҷ | Ҷеруфт | Шаҳрибобак |
**Ҷӯрабой Бобоев** (1906, ноҳияи Конибодом — 1989, ҳамон ҷо) — ҳофиз ва мутриб, Ҳофизи халқии ҶШС Тоҷикистон (1956).

Зиндагинома
-----------

Ҷӯрабой Бобоев соли 1906 дар деҳаи Гумбазии ноҳияи Конибодом ба дунё омадааст. Пайрави мактаби эҷодии Ҳо­ҷӣ Абдулазиз. Дар маҳфилҳои худфаъолиятии бадеии мактаби зодгоҳаш ва к-зи «Ленинград» ҳунарнамоӣ кардааст. Чанд сол мудири клуби к-зи «Коммунист» (ҳоло ҷамъияти саҳҳомии «Ирам») буд. Барномаи ғанию рангинашро суруду таронаҳои халқию классикӣ ташкил медоданд. «Муноҷот», «Гиря», «Пахтаи заррини мо», «Комсомол», «Синафигор», «Орзу», «Назаре кун», «Ба ранги бӯят», «Моҳи ман», «Насри баёт», «Ба дилдор» ва ғайра аз беҳтарин сурудҳои Бобоев мебошанд. Ширкаткунандаи даҳаҳои адабиёт ва санъати Тоҷикистон дар Россия, Белорусия, Ӯзбекистон, Украина ва Озарбойҷон.

Ҷоизаҳо
-------

Бо медали «Барои меҳнати шоён» ва ифтихорномаҳо сарфароз гардидааст.

Эзоҳ
----

Сарчашма
--------

* Бобоев Ҷӯрабой // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.